৯১ বছরের অস্ট্রেলিয়ান ‘যুবক’ চিরশায়িত থাকলেন ভারতেই

বিহার: জন্ম অস্ট্রেলিয়াতেও (Born In Australia) হলেও ছিলেন ভারতপ্রেমী (Inidan Lover)। মৃত্যুর পর দেশের মাটিতেই শায়িত থাকতে চেয়েছিলেন তিনি। সেইমতো চলে গেলেন অস্ট্রেলিয়ার ৯১ বছর বয়সি ডোনাল্ড স্যামস (Donald Sams)। প্রায়শই দেশ থেকে এসে ভারতের আনাচে কানাচে ঘুরে ঘুরে বেড়াতেন। কখন একা আবার কখনও সঙ্গী সাথীদের নিয়ে। স্মৃতির পাতা হাতড়াতে গিয়ে বলতেন, মারা গেলে আমার দেহ ভারতেও রেখে দিও। ভারতের মাটিতেই শান্তিতে ঘুমোতে চাই’।

সম্প্রতি এই নিয়ে তাঁর ১২ বার আসা ছিল ভারতে। ৪২ জনকে নিয়ে ভারত ভ্রমণে এসেছিলেন তিনি। প্রতিবারের মতো এবারও প্রথমে কলকাতায় এসে তারপর ক্রুসে করে বিহার যাচ্ছিলেন। সুলতানগঞ্জ থেকে পাটনা যাওয়ার সময় শরীর অসুস্থ হয়ে পড়ে ডোনাল্ড স্যামসের। মৃত্যুর কোলে ঢলে পড়েন তিনি। ক্রুস থেকে বের করে হাসপাতালে নিয়ে গেলে চিকিৎসকরা মৃত বলে ঘোষণা করেন।

আরও পড়ুন: সরকারি কর্মীদের কাছে কাজের হিসেব চাইলেন ইলন মাস্ক, নাহলেই ছাঁটাই!

অস্ট্রেলিয়ার নাগরিকের মৃত্যু, ফলে স্থানীয় প্রশাসনের তরফে খবর দেওয়া হয় কেন্দ্রীয় সরকারকে। তারা বিষয়টি অস্ট্রেলিয়ার দূতাবাস জানায়। দূতাবাস থেকে স্যামসের পরিবারের লোককে তাঁর মৃত্যু খবর জানানো হয়। পরিবারের তরফে জানানো হয়, স্যামসের ইচ্ছে মতো খ্রিস্টান নিয়ম অনুযায়ী ভারতে সমাধিস্থ করা হোক দেহ।

স্যামসের স্ত্রী অ্যালিস দূতাবাসের কাছে আবেদন জানান, সমস্ত খ্রিস্টান নিয়ম যেন মানা হয় শেষকৃত্যে আর দেহের ময়নাতদন্তের কোনও প্রয়োজন নেই। ভারতেই থেকে গেলেন স্যামস।

এবিষয়ে মুঙ্গেরের জেলাশাসক অবিনাশ কুমার সিং জানিয়েছেন, দূতাবাসের নির্দেশ মেনে, পরিবারের সঙ্গে কথা বলে সমস্ত কাজ করা হয়েছে। তাঁর দেহ যে ক্রুসটি করে এসেছিল, সেটি বাবুয়া ঘাটে শুক্রবার রাত থেকে শনিবার পর্যন্ত ছিল। স্যামসের স্ত্রী জানিয়েছেন, তিনিও ভারতে আসতেন। তার বাবা চাকরি সূত্রে থাকতেন ব্রিটিশ আমলে। তাই আসা যাওয়া ছিল।